নির্বাচনের আগে তারা গর্ত থেকে বেরিয়ে আসছে : জয় | ক্রাইম প্রতিদিন । অপরাধ মুক্ত বাংলাদেশ চাই
Posted by: নাইমুল ইসলাম মিলন December 3, 2018	58 Views
ক্রাইম প্রতিদিন : প্রধানমন্ত্রীর তথ্যপ্রযুক্তি বিষয়ক উপদেষ্ট সজীব ওয়াজেদ জয় বলেছেন, নির্বাচনের আগে বিএনপি সদস্যরা গর্ত থেকে বের হয়ে আসছে। সোমবার নিজের ভেরিফায়েড ফেসবুক পেজে দেওয়া স্ট্যাটাসে এ মন্তব্য করেছেন তিনি।
স্ট্যাটাসে জয় লেখেন, আসন্ন জাতীয় নির্বাচনকে প্রশ্নবিদ্ধ করতে নির্বাচন কমিশনকে নিয়ে একের পর এক অভিযোগ করেই যাচ্ছে বিএনপি। প্রথমে তারা অভিযোগ করলো গ্রেফতার নিয়ে। তাদের কর্মীরা ২০১৩-২০১৫ সাল পর্যন্ত কয়েক হাজার আগুন দেওয়ার ঘটনা ঘটিয়েছে। শত শত নিরীহ মানুষকে পুড়িয়ে মেরেছে, আহত করেছে হাজার হাজার নারী-পুরুষ-শিশুকে।
নির্বাচন কমিশনের কি আসলেই উচিত ছিল এসব চিহ্নিত ফেরারি আসামি, ঋণখেলাপীদের নির্বাচন করতে দেওয়া?
বিএনপি মোট আসনের দ্বিগুন প্রার্থীকে মনোনয়ন দিয়েছে, প্রতিটি আসনে কমপক্ষে দুইজনকে মনোনয়ন দিয়েছে তারা। কারন তারা জানে তাদের বেশির ভাগ প্রার্থীই হয় কোন মামলায় সাজাপ্রাপ্ত আসামী নাহয় ঋণখেলাপী এবং এরা নির্বাচনের অযোগ্য।
এখন তারা নির্বাচন কমিশনকে কলংকিত করতে এটাকে ব্যবহার করছে। আসল কথা হচ্ছে, বিএনপি’র ৩০০ জন যোগ্য প্রার্থী নেই যাদের তারা মনোনয়ন দিতে পারে।
তারা শেষ যেবার ক্ষমতায় ছিল সেটি ছিল দেশের ইতিহাসে সবচেয়ে সহিংস এবং দুর্নীতিপরায়ন সরকার। অবশ্য, তখন তাদের সারা পৃথিবীর সবচেয়ে দুর্নীতিগ্রস্ত সরকার হিসেবে কুখ্যাতিও ছিল।
সজীব ওয়াজেদ জয়	2018-12-03